Bilbo Baggins
<s>Bilbo Bagins je izmišljeni lik iz romana o Srednjoj Zemlji Dž.</s><s>R. R. Tolkina.</s><s>Kao glavni akter pojavljuje se u romanu „Hobit“, a kao sporedni u trilogiji „Gospodar prstenova“.</s>

<s>Bilbo je Hobit iz Okruga.</s><s>On je prilikom svog putovanja slučajno pronašao Jedinstveni Prsten za kojim je tragao Mračni gospodar Sauron.</s><s>Nakon toga je još šezdeset godina živeo u Okrugu, da bi odatle zauvek otišao i postao gost Vilenjaka Elronda u Rivandalu.</s><s>Kao jedan od Nosilaca Prstena napustio je Srednju Zemlju na kraju Trećeg razdoblja.</s>

<s>Biografija lika 
Bilbo se rodio u Okrugu 2890. godine trećeg razdoblja.</s><s>Njegovi roditelji bili su Bango Bagins i Beldona Tuk.</s><s>Bango je bio imućan i ugledan, prvenstveno zbog toga što se nikada nije upuštao u pustolovine, što se smatralo vrlinom kod Hobita.</s><s>Sa druge strane, porodica Tuk je bila poznata po svom avanturizmu i radoznalosti.</s><s>Bilbo je upravo od svoje majke nasledio tu crtu ličnosti, koja je bila najuočljivija u detiljstvu.</s><s>Međutim, kako je odrastao i nasledio očevu imovinu, postao je tipičan Hobit po ponašanju i stavovima.</s>

<s>Jednog jutra, 2941. godine, čarobnjak Gandalf je posetio Bilbovu kuću i predložio mu da krene sa njim na putovanje.</s><s>Bilbo je odbio ni ne raspitavši se o čemu se radi, ali je ipak, iz hobitske pristojnosti, pozvao Gandalfa na čaj narednog dana.</s><s>Na njegovo iznenađenje, u njegovu kuću su, zajedno sa Gandalfom, došli trinaestorica patuljaka.</s><s>Oni su mu podrobnije objasnili om kakvom je putovanju reč.</s><s>Pre nekoliko stotina godina, zmaj Šmaug je napao patuljački grad Erebor pod Samotnom planinom.</s><s>Patuljci su pobegli, ali posle godina lutanja želeli su da ponovo prisvoje svoja bogatstva koje je Šmaug ukrao.</s><s>Bilba je Gandalf predložio da bude obijač u tom poduhvatu.</s><s>Bilbo u početku nije želeo da pođe i odlučno se protivio.</s><s>Međutim, sledećeg jutra, kada je video da su Patuljci otišli, u njemu se probudila želja za avanturom i on je u krajnjoj žurbi napustio svoj dom trčeći za njima.</s>

<s>Patuljci, Bilbo i Gandalf su prošli kroz vilenjački grad Rivendal i zaputili se preko Maglenih planina.</s><s>Tom prilikom su ih napali Bauci (Goblini), a Bilbo je prilikom bežanja zalutao u jednu pećinu u kojoj je živelo stvorenje zvano Golum.</s><s>Bilbo je nesvesno pokupio jedan prsten koji je Golumu ispao i stavio ga u džep.</s><s>Kada ga je Golum otkrio, dogovorili su se da odigraju igru zagonetki.</s><s>Ukoliko pobedi Bilbo, Golum bi ga izveo napolje, međutim, ako izgubi, biće pojeden.</s><s>Bilbo je pobedio i zatražio od Goluma da mu pokaže izlaz, ali je ovaj otkrio da mu je nestao prsten i, shvativši da je kod Hobita, napao ga.</s><s>Bilbo je stavio prsten otkrivši da daje nevidljivost i pobegao iz pećine.</s>

<s>Bilbo je odigrao ključnu ulogu u pobeđivanju Šmauga, vešto iskoristivši moć prstena.</s><s>On je otkrio gde je zmajevo ranjivo mesto, što je kasnije omogućilo strelcu Bardu iz grada Dola da ga ubije.</s><s>Potom je Bilbo prisustvovao Bici pet armija, između Patuljaka, Vilenjaka i Ljudi s jedne, i Bauka i Vargi sa druge strane.</s><s>Dobio je deo patuljačkog bogatstva i zajedno sa Gandalfom se vratio kući u Okrug.</s>

<s>Šezdeset godina kasnije, Bilbo se spremao da proslavi svoj 111. rođendan.</s><s>On je izgledao isto kao kad je kretao na put ka Samotnoj planini, pošto je prsten, kojeg je još uvek čuvao, zaustavljao starenje.</s><s>Bilbo je rešio da posle rođendanske zabave zauvek napusti Okrug i ostavi sve svom nećaku Frodu, kog je usvojio nakon smerti njegovih roditelja.</s><s>Prilikom proslave navukao je prsten i nestao, tako izazvavši šok među zvanicama.</s><s>Nije uspeo da prevari jedino Gandalfa, koji je već video kako prsten funkcioniše.</s><s>Gandalf se vratio u Bilbov dom, gde je ovaj nevidljiv otišao spremajući se da krene na put.</s><s>Bilbo mu je rekao da planira da ostavi prsten Frodu, ali pred sam polazak bilo mu je neverovatno teško da se rastane od njega.</s><s>Razmišljao je o tome da ga zauvek zadrži.</s><s>Tu se ispoljila moć prstena da ima izrazito privlačno dejstvo na onoga ko ga nosi.</s><s>Tek uz Gandalfovu pomoć uspeo je da ga ostavi i ode vilenjacima u Rivendal.</s>

<s>Gandalf je kasnije otkrio da je prsten koji je Bilbo posedovao u stvari Jedinstveni Prsten Saurona, Mračnog gospodara iz Mordora.</s><s>Sauron je težio da se sjedini sa svojim Prstenom, kako bi stekao punu moć, jer je veći deo svoje snage ugradio u njega.</s><s>Frodo Bagins je pristao da odnese Prsten u Mordor i da ga uništi, što predstavlja glavnu okosnicu radnje „Gospodara prstenova“.</s><s>Međutim, Bilbo ne ulazi u velikoj meri u radnju tih romana.</s><s>On je planirao da ponovo ode i vidi planine, ali su ga godine, odlagane dugim nošenjem prstena, konačno sustigle i nije imao snage da ode dalje od Rivendala.</s><s>Tamo je proveo dvadeset godina, pišući knjigu o svojim i Frodovim putovanjima.</s><s>Na dan svog 131. rođendana, Bilbo zajedno sa Frodom, Gandalfom i vilenjacima napušta Srednju Zemlju i odlazi preko mora u zemlju Valara, Valinor.</s>

<s>Film 
Bilba je u filmovima Gospodar prstenova: Družina prstena i Gospodar prstenova: Povratak kralja glumio Ijan Holm, a u trilogiji Hobit Martin Friman.</s>

<s>Izvori</s>

<s>Literatura</s>

<s>Likovi iz serijala The Hobbit
Likovi iz serijala The Lord of the Rings
Filmski likovi
Animirani likovi
Likovi iz videoigara
Fiktivni pisci
Fiktivni vojnici
Fiktivni kriminalci</s>

